Propuesta ortografica de l'Academia de l'Aragonés

A **Propuesta Ortografica de l'Academia de l'Aragonés** ye un conchunto de convencions graficas pa l'aragonés y as suyas variedaz, publicau en 2010 . por o Estudio de Filolochía Aragonesa, naixiu en chulio de 2006 como autoridat lingüistica como resultau d'o II Congreso de l'Aragonés, baixo a denominación de Academia de l'Aragonés.

## Proceso de propuesta de reforma grafica
A manca de cheneralización d'as Normas graficas de l'aragonés (1987), a suya contestación por a SLA y os retrasos d'a Lei de Luengas provocó que asociacions como l'Asociación Cultural Nogará-Religada, o Consello d'a Fabla Aragonesa y o Ligallo de Fablans de l'Aragonés, que feban servir as normas graficas d'o I Congreso de l'Aragonés encetasen en 2005 un proceso clamau *[[Chuntos por l'Aragonés]]*, chunto a o Instituto d'Estudios Altoaragoneses, asociacions como o Rolde O Caixico de Samianigo, o Rolde de Estudios Aragoneses, Espelungué, Calibo, Fendo Traña (Sobrarbe), Purnas (Somontano), CREABA, Asociación A Gorgocha (Ansó), Colla Unibersitaria por l'Aragonés, Parola y ESTRELA, y particulars como José Lera, Roberto Serrano, Manuel Castán u Juan José Guillén Calvo.

L'obchectivo d'iste proceso yera de reivindicar a unidat d'a luenga y complegar voluntaz ta celebrar un II Congreso de l'Aragonés que creyase una *autoridat lingüistica* ta l'aragonés. Dito *II Congreso* se celebró en chulio de 2006 y, a resultas, se creyó l'asociación Estudio de Filología Aragonesa con a denominación *[[Academia de l'Aragonés]]*. Ista asociación, formada por personas con sensibilidaz diferents respective a la normativización d'a luenga, recibió o refirme de numerosas institucions y prencipió a "*treballar en as ferramientas teoricas que permitisen [...] endrezar tota la fayena de codificación y normativización*"  d'una variedat estándard d'aragonés.

En febrero de 2010, publicó los suyos primers resultaus, a *[http://www.academiadelaragones.org/biblio/PROPUESTA_ORTOGRAFICA_PROVI.pdf Propuesta Ortografica Provisional de l'Academia de l'Aragonés]*, que pasó ta un proceso d'estudio d'as esmiendas feitas por a comunidat. En octubre de 2010, publicó a *[http://www.academiadelaragones.org/biblio/EDACAR7_2.pdf Propuesta ortografica de l'Academia de l'Aragonés]*.

## Prencipios y criterios de codificación
Ta os problemas de codificación y normativización, se proposan cinco prencipios (avaluables) que cumplirán as propuestas graficas:
# Historicidat: Existents en la luenga.
# Diasistematicidat: Favorexerán a unidat d'a luenga.
# Identidat: Refirmarán a identidat d'a luenga arredol d'elementos en os cuals toz os fablants se i veigan representaus y que deixarán clara l'autonomía de l'aragonés cara ta las luengas proximas.
# Coherencia paradigmatica: Presentarán a mayor regularidat posible, compatible con a realidat d'a luenga.
# Funcionalidat: Se parará cuenta de l'acceptabilidat, compatibilidat dichital, facilidat d'aprendizache, adaptabilidat ta as funcions d'o lenguache y ta os lenguaches d'especialidat, facilidat d'integración de neolochismos, integración en ambients multilingües...
A *Propuesta* se guida tamién por o criterio etimolochico ta proposar solucions: aplicau a cultismos, as solucions mas etimolochicas se consideran mas funcionals (como a distinción etimolochica de *v* y *b*). Pero en bel caso descartan un tractamiento mas etimolochico en favor d'a funcionalidat (como l'uso cheneral d'o digrafo *ch* ta *ch, j, g(+e), g(+i)*).

Atros aspectos reflectan a busca d'a coherencia paradigmatica y a diasistematicidat (como a grafía 'tz' ta plurals y formas verbals pronunciadas  en aragonés cheneral, pero  en benasqués).

## Representación d'os fonemas vocalicos

Amás, la *u* forma parte d'os digrafos *gu (*/g/) y *qu* (/k/) debant de *e, i.*

## Representación d'os fonemas consonanticos

A menos que lo requiera bel tecnicismo, se consella simplificar siempre, en helenismos y latinismos, os grup*os de consonants cheminatas: ll, ss, pp, tt, cc* (debant de *a, o, u*)*, bb, dd, ff, gg.* Tamién en os compuestos: *transiberiano, postraumatico...*

Una mesma letra puede tener diferents realizacions seguntes l'orichen en ampres crudos y en derivaus de nombres d'atras fablas, adaptaus u no pas: *chovinismo* [tʃovinísmo] (d'o francés *chauvinisme,* [ʃovi'nism]); *Wamba, Witiza, Wahid; Newton, newtoniano, wagneriano; clown, kiwi, whisky, wolframio; HItler, hitleriano; rugby, Los Angeles* [losantʃéles]*, Algete* [alxéte]*, Jordi, Barça*; *joule, junior, judo, jockey; Jaén, jabugo; byte; boulevard; zoom, ohm, ad hominem; alzheimer; huelga, hicienda; holding, hockey, hitleriano...*

## Guions
S'escriben con guion:
# Locucions lexicalizadas: *fito-fito, china-chana, a-saber-lo, punto-y-coma.*
# Cherundios imperfectivos: *charrín-charrand, coixín-coixand.*
# Reiteración: *camín-camín, bueno-bueno.*
# Formas verbals (infinitivos, cherundios, imperativos, y atros tiempos verbals en textos antigos) con pronombres y adverbios atonos encliticos: *fer-lo, charrand-ne, ves-ie, traye-les-ne, fendo-lo; fizo-le, estaban-se.*
# Nombres propios compuestos por aposición: *Francho-Chabier.*
# Ta reflectar a pronuncia popular an s'elida *de*: *pa forro-bota* ('pa forro de bota'), *arco-Sant Chuan* ('arco de Sant Chuan').
#Ta fer deseparacions en palabras compuestas en palabras no asoladas en la luenga: *un concurso-oposición, l'antigo navarro-aragonés, conseqüencias politico-militars.*
#Ta trestallar una palabra a la fin d'una linia, cal fer-lo por silabas: *ad-/chec-/ti-/vo.* Pero no puede deixar-se sola una vocal a prencipio ni a la fin de linia: *aguai-/tar*. Se podrán separar as palabras con prefixos tamién seguntes a composición: *de-/san-/sar*; u: *des-/an-/sar.*
#Como enlaz entre dos palabras: *o concello de Tella-Sin*.
#Ta sinyalar a posición relatva de silabas, lexemas, morfemas... dentro d'a palabra. Primer parte: *inter-, sobre*- ..., con guion dezaga. Parte intermeya: *-electric-*, entre guions. Parte zaguera: *-iello, -ismo...,* con guion debant.

## Apostrofacions
L'apostrofo (') sinyala la elisión, cheneralment d'una vocal, cuan se produce en a oralidat de traza sistematica. Ye perén opcional y se prioriza l'apostrofación entre l'articlo y a palabra que le siga, antis que l'apostrofación d'a preposición con l'articlo: *de l'hibierno, ta l'aire, a l'augua...*

*<nowiki/>*

## Signos diacriticos
# S'emplega la dieresi en *güe, güi*, *qüe, qüi*, ta pronunciar la *u*: *güeit*o, *güitanta*; *freqüencia, ubiqüidat*.
# Se recomienda l'accento grafico como diacritico en *sé, dé, dó* (verbos)*; é, és* (verbos baixorribagorzanos, 'ye, yes'); *sí* (adverbio y substantivo), y en todos pronombres, adchectivos y adverbios interrogativos y exclamativos: *qué, cómo, quán, quándo, quín, quiénto, quál...*

## Accentuación grafica
Todas as palabras polisilabicas pueden levar accento grafico ta sinyalar a tonicidat, pero ye perén opcional.

L'accento grafico ye consellato en os casos siguients, perén sobre a vocal tonica.

## Sinyals d'interrogación y exclamación
Os sinyals d'interrogación d'apertura (¿) y de tancada (?) incluyen un enunciau interrogativo. O sinyal d'apertura ye opcional: *Qué farás maitín?*

Os sinyals d'exclamación d'apertura (¡) y de tancada (!) incluyen un enunciau exclamativo. O sinyal d'apertura ye opcional: *Grita a os pompers!*

## Comparanza con atras grafías de l'aragonés
En as ***Normas graficas de l'Aragonés*** http://www.consello.org/pdf/normasgraficas.pdf(Uesca, 1987), ciertas solucions graficas coenciden con o castellano:
# Representación d'o fonema palatal nasal /ɲ/: *ñ.*
# Digrafos: *ch, ll, rr, qu, gu*.
# No emplego d'as consonants doples *bb, dd, ff, gg, mm, pp, ss, tt, vv.*
# No emplego d'os grupos latinos d'orichen griego *th, ph, rh, ch.*
# No emplego de *y* como vocal en interior de palabra.
Y tamién cuenta con un sistema d'accentuación, prou acomparau a lo castellano.

A Sociedat de Lingüistica Aragonesa publicó en 2006 a **Ortografía SLA** https://web.archive.org/web/20151022195247/https://sites.google.com/site/sociedat/grafia, emplegada por os miembros d'ista sociedat ("una vintena de personas").



## Referencias